На основу члана 27. став 10. Закона о јавној својини („Службени гласник РС“, бр. 72/2011, 88/13 и 105/14), члана 32. Закона о локалној самоуправи („Сл. гласник РС“ 129/07 и 83/14 - др. закон) и чл. 41. и 138. Статута Општине Владичин Хан („Службени гласник Пчињског округа“ бр. 21/08 и 8/09 и „Службени гласник Грaда Врања“ бр. 11/2013), Скупштина општине Владичин Хан, на седници одржаној дана 22.10.2016. године, донела је

**О Д Л У К У**

**О ПОКРЕТАЊУ ПОСТУПКА УТВРЂИВАЊА ЈАВНОГ ИНТЕРЕСА ЗА ЕКСПРОПРИЈАЦИЈУ И АДМИНИСТРАТИВНИ ПРЕНОС НЕПОКРЕТНОСТИ (ЗЕМЉИШТА И ОБЈЕКАТА НА ЗЕМЉИШТУ) У КО ВЛАДИЧИН ХАН**

**Члан 1.**

Овом одлуком покреће се поступак за утврђивање јавног интереса за експропријацију и административни пренос непокретности (земљишта и објеката на земљишту) у КО Владичин Хан.

**Члан 2.**

Покретање поступка утврђивања јавног интереса врши се у циљу експропријације и административног преноса непокретности ради изградње улица Јована Јовановића Змаја и Вељка Влаховића у насељу „Трач“ у Владичином Хану и улице у насељу „Полом-Ширине“, у складу са Планом генералне регулације насеља Владичин Хан („Службени гласник Пчињског округа“ бр. 25/07) и Изменама и допунама Плана генералне регулације насеља Владичин Хан („Службени гласник града Врања“ бр. 7/14).

**Члан 3.**

Општина Владичин Хан одређује се за корисника експропријације и административног преноса непокретности.

**Члан 4.**

Задужује се имовинско-правна служба општинске управе Владичин Хан да припреми документацију потребну за подношење предлога Влади Републике Србије за утврђивање јавног интереса за експропријацију и административни пренос непокретности у КО Владичин Хан.

**Члан 5.**

Оваодлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ ВЛАДИЧИН ХАН**

**БРОЈ: 06-104/12/2016-01**

**П Р Е Д С Е Д Н И Ц А**

**Данијела Поповић**